Jačanje ekonomske saradnje sa Azijom
Američki predsednik u petak polazi na desetodnevno putovanje po Aziji u cilju jačanja ekonomske i bezbednosne saradnje 
Predsednik Barak Obama je prošle godine priredio državnu večeru u čast indijskog premijera Manmohana Singa, koji sada namerava da mu uzvrati ljubaznost, tokom predstojeće Obamine posete Nju Delhiju. Ankete pokazuju da Obama uživa veliku popularnost u Indiji, najvećoj demokratskoj državi na svetu. Privredna i strateška moć Indije je u porastu, a sve brojnija srednja klasa je u velikoj meri izbegla posledice globalne recesije. Ron Somers iz Američko-indijskog poslovnog saveta smatra da bi poseta američkog predsednika mogla ekonomski da bude korisna za obe zemlje. , smatra Somers. Sve jači ekonomski odnosi Amerike i Indije razvijaju se paralelno sa indijskim traganjem za drugim poslovnim partnerima, u okviru politike takozvanog “Gledanja na istok”. Indijski premijer, Manmohan Sing, nedavno je posetio Japan, Vijetnam i Maleziju, u okviru šire geopolitičke strategije, smatra Volter Andersen, stručnjak za Južnu Aziju na Fakultetu za medjunarodne studije Univerziteta “Džons Hopkins”. , objašnjava Anderson. Komercijalni centar Indije, Mumbaj, biće prva stanica predsednika Obame, koji će se u tom gradu sastati sa indijskim i američkim biznismenima, odati počast žrtvama terorističkih napada 2008. godine i učestvovati u javnoj debati na jednom lokalnom univerzitetu. Obama će odsesti u hotelu “Tadž” - jednoj od meta terorističkih napada. Na sledećoj stanici u Nju Delhiju, američki predsednik će u govoru u parlamentu, kako se očekuje, naglasiti potrebu za punom implementacijom američko-indijskog civilnog nuklearnog sporazuma. Predstavnici Bele kuće navode da će Obamina poseta Indoneziji – već dva puta odlagana - podvući značaj najmnogoljudnije muslimanske zemolje na svetu i njene uspehe u demokratiji. Kada stigne u sledeće odredište, Džakartu, američki predsednik bi trebalo da poseti i džamiju Istiklal, najveću u Indoneziji, ali zbog brojnih obaveza neće biti u mogućnosti da obiđe školu u koju je išao kao dete, iako to za njega lično ima veliki značaj. Posle Džakarte, Obama će otputovati u Seul u Južnoj Koreji, gde su već u toku pripreme za samit G-20, prvi takav samit u nekoj azijskoj zemlji. Planirano je da Obama posle toga doputuje u Jokohamu u Japanu gde će prisustvovati samitu Azijsko-pacifičke ekonomske asocijacije (APEC). Američki predsednik će se u Seulu, po sedmi put, sastati sa kineskim predsednikom Huom Đintaom, kao i sa američkim vojnicima, kako bi zajedno obeležili 60. godišnjicu početka Korejskog rata. Bivši američki državni podsekretar za politička pitanja, Nikolas Berns, smatra da Sjedinjene Države moraju da osmisle način da sa Kinom ostvare odnose kakve imaju sa Indijom i drugim azijskim zemljama, jer će to omogućiti miroljubiv kineski razvoj. kaže Berns. Predsednik Obama će se 14. novembra vratiti u Vašington, gde su političke snage, posle kongresnih izbora, značajno izmenjene.